Document ID: 31996R2067

KOMMISSIONENS FORORDNING (EF) Nr. 2067/96 af 29. oktober 1996 om ændring af forordning (EF) nr. 1000/96 for så vidt angår visse handelsnormer for fjerkrækød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1906/90 af 26. juni 1990 om handelsnormer for fjerkrækød (1), senest ændret ved forordning (EF) nr. 3204/93 (2), særlig artikel 9, og
ud fra følgende betragtninger:
Kommissionens forordning (EØF) nr. 1538/91 af 5. juni 1991 om gennemførelsesbestemmelser til Rådets forordning (EØF) nr. 1906/90 om handelsnormer for fjerkrækød (3) er senest ændret ved forordning (EF) nr. 1000/96 (4), for så vidt angår definitionen af kapuner og de tilhørende produktionskriterier; det har vist sig nødvendigt at fastsætte en overgangsperiode for anvendelsen af denne nye definition for at tage hensyn til visse producenters interesser i afsætningsperioden ved årets slutning;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Artikel 2 i forordning (EF) nr. 1000/96 affattes således:
»Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. marts 1997.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 1996.

Labels: 3
17